Document ID: /roh_data/filtered/swiss_laws_in_ROHinterleaved.jsonl.gz/30491

This text was translated from FR into Rumantsch Grischun.

Pour les propositions inscrites à l’ordre du jour concernant les points ci-après, les institutions de prévoyance exercent les droits de vote liés aux actions qu’elles détiennent dans des sociétés anonymes au sens des art. 620 à 762 du code des obligations dont les actions sont cotées en bourse:a. élection des membres du conseil d’administration, du président du conseil d’administration, des membres du comité de rémunération et du représentant indépendant;b. dispositions statutaires selon l’art. 626, al. 2, du code des obligations;c. dispositions statutaires et votes conformément aux dispositions des art. 732 à 735d du code des obligations. Elles votent dans l’intérêt des assurés. L’intérêt des assurés est réputé respecté lorsque le vote assure la prospérité à long terme de l’institution de prévoyance. Elles peuvent s’abstenir à condition que ce soit dans l’intérêt des assurés. L’organe suprême de l’institution fixe dans un règlement les principes qui précisent l’intérêt de ses assurés en relation avec l’exercice du droit de vote. Introduit par l’annexe ch. 10 de la LF du 19 juin 2020 (Droit de la société anonyme), en vigueur depuis le 1 janv. 2023 (RO 2020 4005; 2022 109; FF 2017 353). RS 220

En cas da societads anonimas tenor ils artitgels 620–762 DO cun aczias quotadas ad ina bursa ston las instituziuns da provediment exercitar il dretg da votar da las aczias ch’èn en lur possess, e quai areguard las propostas tractandadas che pertutgan ils suandants puncts:a. elecziun dals commembers dal cussegl d’administraziun, dal president dal cussegl d’administraziun, dals commembers da la cumissiun d’indemnisaziun e dal represchentant independent dal dretg da votar;b. disposiziuns statutaras tenor l’artitgel 626 alinea 2 DO;c. disposiziuns statutaras e votaziuns tenor las disposiziuns dals artitgels 732–735d DO. Ellas ston votar en l’interess da lur persunas assicuradas. L’interess da las persunas assicuradas vala sco mantegnì, sch’il cumportament da votaziun serva a la prosperitad duraivla da l’instituziun da provediment. Ellas dastgan s’abstegnair da la vusch, sche quai correspunda a l’interess da las persunas assicuradas. L’organ suprem da l’instituziun da provediment sto fixar en in reglament ils princips che circumscrivan pli detagliadamain l’interess da las persunas assicuradas en connex cun l’exercizi dal dretg da votar. Integrà tras la cifra 10 da l’agiunta da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399). SR 220